section_heading: Nadbiskup canterburyski, dr. Rowan Williams
paragraph_text: Duh Božji, Božji Sveti Dah je ono što nam treba kako bismo jedni druge gledali u novom svjetlu i s povjerenjem. Molim za to da vaš susret bude prilika za novi udah – da nađete prostor u kojem ćete obnoviti svoju viziju i da nađete vremena sabrati odlučnost za posao koji vas čeka pri gradnji istinske ljudske zajednice, zajednice bez zidova u kojoj ćemo jedni drugima služiti i jedni druge hraniti usuđujući se vjerovati jedni drugima i vjerovati našem Stvoritelju i Spasitelju, našem Bogu koji nas vjerno ljubi.